**Прадмет. Беларуская мова. Аўтар Цімошка С.С., настаўнік СШ № 10 г. Слоніма.**

**Клас. 4**

**Тэма. *Аснова слова. Канчатак.***

**Мэты:**

* сфарміраваць у вучняў уяўленне пра аснову як частку слова без канчатка;
* развіваць уменне разбіраць словы па саставу, узбагачаць лексічны запас вучняў;
* выхоўваць цікавасць да беларускага слова, беражлівыя адносіны да прыроды.

**Абсталяванне:** падручнік, для дзялення на групы розных колераў, карткі для работы ў групах, тэсты, сінквейн, мультымедыйная прэзентацыя, тлумачальныя слоўнікі, карты-апоры.

|  |  |  |
| --- | --- | --- |
| 1. Арганізацыйны   момант | - Я вітаю тых, хто:   * сёння з задавальненнем ішоў у школу; * трывожыўся з розных прычын; * у каго добры настрой; * любіць вучыцца; * хоча атрымаць на ўроку добрую адзнаку; * ведае, з якіх частак складаюцца словы; * любіць прыроду i беражліва адносіцца да яе; * ycix тых, хто хоча ведаць нашу мілагучную мову, што звініць, як ручай.   То ж Айчыны нашай мова,  мова прадзедаў, бацькоў.  У той мове што нi слова –  дыямент жывых вякоў. |  |
| 1. Слоўнікавы   дыктант | -Запрашаю вас ў невялікае падарожжа ў свет прыроды. Запішыце, як называецца:   * чэрвепадобная лічынка матылька з некалькімі парамі ног... (вусень); * цвёрдае выкапнёвае гаручае рэчыва расліннага паходжання... (вугаль); * Kалі ўстанеш на зары–   Стрэхі ў шэрым серабры...  Доўгі дзень кладзецца,  Жоўты ліст уецца.  Kaлi гэта адбываецца? (Увосень)   * Маса дробных кропель вады ў атмасферы … (воблака); * Гэта з’ява прыроды часцей за ўсё бывае восенню. Летам яго называюць цёплым, грыбным, восенню – халодным. Што гэта? (Дождж) |  |
|  | * Ва ўсіх насякомых шэсць ног. А ў гэтага ляснога жыхара – восем. І яшчэ восем вачэй. (Павук) * Маленькія, дружныя і бойкія птушкі, з карычнева-шэрым апярэннем, якія не ходзяць, а скачуць адначасова на дзвюх лапах… |  |
| 3. Актуалізацыя ведаў вучняў | Вучні атрымліваюць лісты з заданнямі:  1 рад. Заданне. Прачытайце літары і складзіце з іх словы: з, а, р, а, з, м, а, к, і.  2 рад. Прачытайце склады і складзіце з іх слова: кі, за, раз, ма.  3 рад. Заданне. Прачытайце часткі і складзіце з іх слова: прыстаўка за-, корань -мароз-, суфікс –к-, канчатак –і.   * Якое слова атрымалася? * Разгарніце слоўнікі і знайдзіце яго тлумачэнне. * Якімі спосабамі яго ўтваралі? * Якія значымыя часткі слова вы ведаеце?   Складанне кластара   * Якую ролю значымыя часткі выконваюць у слове? |  |
| 4. Паведамленне  тэмы | - Зрабіце вывад, над чым мы будзем працаваць сёння на ўроку?  Адказ вучняў: “Адпрацуем уменне вызначаць значымыя часткі слова”. |  |
| 5. Хвілінка чыстапісання | *Зв зу зл …*  Замаразкi (шторабіць?) (які)   * Падбярыце роднасныя словы. * Разбярыце па саставу. * Складзіце з дадзеным словам сказ.   Вучань запісвае на дошцы сказ. Пагодлівай восенню раніцы бываюць халодныя і бліскучыя ад замаразкаў.  **Заданне.**   * Разбярыце сказ па членах сказа. * Вызначце часціны мовы. * Які гэта сказ? * Чаму не паставілі знак прыпынку? * А ў якім выпадку гэта трэба было б зрабіць? * Якія слова адпавядаюць схеме: |  |
| 6. Фізкультхвілінка | Гульня “Часткі-сябры”  (у аснове гульні інтэрактыўны метад “Чатыры вуглы”  У чатырох дзяцей, якія размяшчаюцца па чатырох вуглах класнага пакоя знаходзяцца назвы частак слова (схемы).  Астатнія вучні атрымліваюць надрукаванае слова (чацвёрка дзяцей у групе дзеліць кожнаму значымую частку) і выконваць заданне:   * Складзіце слова, растлумачце яго значэнне. * Адшукайце “сяброў” для сваёй часткі з чатырох прапанаваных:   **1 група – пад-вод-н-ы;**  **2 група – пера-лес-ак;**  **3 група – пра-лес-к-а;**  **4 група – бяроз-к-а.**   * Збярыце аснову ў цэнтры пакоя. Калі аснова сабрана правільна, апладыруем, калі не – хлопаем далонямі па каленах. |  |
| 7. Работа па тэме | - Прачытайце верш. Замест пропускаў дадайце асновы слоў ***лісце, клёны, кніга, лісты***, як патрабуе сэнс. Растлумачце назву верша.  Песенька  Назбіраю … … я  яў  ў двары,  а  што зляцелі з ….  без пары. |  |

|  |  |  |
| --- | --- | --- |
|  | Пакладу ў … іх  у  між …  оў.  Хай ляжаць, аціхлыя,  каля слоў.  Хай гавораць-шэпчуцца  аб вясне.  Хай складаюць песеньку  для мяне.   * Пра якую песеньку марыць аўтар? * Што аўтар надзяляе рысамі жывой істоты? * Якія словы ён для гэтага выкарыстоўвае? * Выпішыце словы, у якіх трэба было дадаць асновы. Вызначце ў іх корань, суфікс, канчатак, аснову. |  |
| 8. Дыферэнцырава-ная праца па групах | * Выпісаць аднакаранёвыя словы, разабраць іх па саставу: ***сад, праца, садоўнік, садзік, прырода, садовы, пасадкі.*** * Адкажыце на пытанні адным словам, адказы запішыце, разбярыце словы па саставу.   *Хто будуе дамы?* (Будаўнік)  *Хто працуе ў калгасе?* (Калгаснік)  *Хто niшa адпавяданні?* (Пісьменнік)  *Хто водзіць паязды?* (Машыніст)  *Хто водзіць самалёт?* (Лётчык)   * Складзіце па схемах словы, запішыце. |  |
| 9. Вынік урока. Рэфлексія | - Назавіце значымыя часткі слова.  - Якую частку слова і чаму можна назваць “сувязным”?  - А як назавём частку слова без канчатка?  **І група.*Гульня-тэст “Так ці не?”***   1. **Корань – гэта …**  * агульная частка роднасных слоў; * зменная частка роднасных слоў; * частка слова, без якой слова можа існаваць; * частка слова, без якой слова не можа існаваць; * частка слова, якая выражае асноўнае ліксічнае значэнне слова.  1. **Канчатак – гэта …**  * апошні гук слова; * апошнія два гукі слова; * зменная частка слова, якая знаходзіцца ў канцы слова.  1. **Прыстаўка – гэта…**  * зменная частка слова; * пастаянная частка слова, якая стаіць пасля кораня.  1. **Суфікс – гэта …**  * частка слова, якая стаіць пасля кораня; * частка слова, якая можа стаяць перад коранем або пасля яго.   **ІІ група. Скласці сінквейн.**  Ключавое слова – **аснова.**  (Аснова.  Значымая, словаўтваральная.  Заключае, нясе, утрымлівае.  Гэта значымая частка слова.  Частка.) |  |

|  |  |  |
| --- | --- | --- |
| 10. Дамашняе заданне | Группа, якая працавала з тэстам: стар. 64, пр.108 (утварыць прыметнікі, разабраць па саставу).  Группа, якая складала сінквейн: разабраць па саставу словы: *падказка, прыдарожны, ляснік, трубка, загадка.* Скласцi і запісаць 3 сказы з iмi. |  |